
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΔΕΥΤΕΡΟ 


Αρ. Φύλλου 69 


28 Ιανουάριου 2002 


ΠΕΡΙΕΧΟΜΕΝΑ 


ΑΠΟΦΑΣΕΙΣ 

Καθορισμός ανωτάτου ορίου αριθμού ημερών μετακί¬ 
νησης εκτός έδρας για εκτέλεση υπηρεσίας στο 
εσωτερικό και το εξωτερικό, υπαλλήλων που εργά¬ 
ζονται στον Ε.Φ.Ε.Τ. 1 

Ορισμός μελών της Επιτροπής Ειδικών Δαπανών του 

Υπουργείου Εξωτερικών. 2 

Καθορισμός της κρατικής επιχορήγησης του Εθνικού 

Ιδρύματος Νεότητας για το οικον. έτος 2002 . 3 

Καθορισμός της κρατικής επιχορήγησης του ΟΕΔΒ 

για το οικον. έτος 2002 . 4 

Συγκρότηση Πενταμελούς Κεντρικού Συμβουλίου Επι¬ 
λογής για την πλήρωση των κενών θέσεων του κλά¬ 
δου ιατρών Ε.Σ.Υ. του Ε.Κ.Α.Β. 5 

Αμοιβή δικαστικών αντιπροσώπων στις εκλογές των 
συνδικαλιστικών ενώσεων. 6 


Τροποποίηση της 48178/3.9.1999 απόφασης «Ορι¬ 
σμός μελών του Διοικητικού Συμβουλίου του Ορ¬ 
γανισμού Πληρωμών και Ελέγχου Κοινοτικών Ενι¬ 
σχύσεων Προσανατολισμού και Εγγυήσεων (ΟΠΕ- 


ΚΕΠΕ)» - Ν.Π.Ι.Δ. 7 

Τροποποίηση συγκρότησης της Επιτροπής χορήγη¬ 
σης και ανάκλησης αδειών άσκησης του επαγγέλ¬ 
ματος του τεχνικού της βιομηχανίας Κινηματογρά¬ 
φου και Τηλεόρασης. 8 

Προσωρινή ανάθεση αρμοδιοτήτων Τουρισμού από 
Δ/νση Τουρισμού Περιφέρειας Ιόνιων Νησιών στη 
Δ/νση Τουρισμού Περιφέρειας Δυτικής Ελλάδας . 9 

Μεταβίβαση αρμοδιοτήτων στους Διοικητές των Νοσο¬ 
κομείων αρμοδιότητας του Περιφερειακού Συστή¬ 
ματος Υγείας Ανατολικής Μακεδονίας - Θράκης. 10 

Μεταβίβαση αρμοδιοτήτων στους Διοικητές και στα 
Συμβούλια Διοίκησης των Νοσοκομείων αρμοδιό¬ 
τητας του Περιφεριακού Συστήματος Υγείας Ανα¬ 
τολικής Μακεδονίας - Θράκης. 11 

Μεταβίβαση αρμοδιοτήτων στους Διοικητές και στα 
Συμβούλια Διοίκησης των Νοσοκομείων αρμοδιό¬ 
τητας του Περιφερειακού Συστήματος Υγείας Ανα¬ 
τολικής Μακεδονίας - Θράκης. 12 


ΑΠΟΦΑΣΕΙ Σ 

Αριθ. 2/74853/0022 (1) 

Καθορισμός ανωτάτου ορίου αριθμού ημερών μετακίνη¬ 
σης εκτός έδρας για εκτέλεση υπηρεσίας στο εσωτε¬ 
ρικό και το εξωτερικό, υπαλλήλων που εργάζονται 
στον Ε.Φ.Ε.Τ. 

ΟΙ ΥΠΟΥΡΓΟΙ 

ΕΘΝΙΚΗΣ ΟΙΚΟΝΟΜΙΑΣ - ΑΝΑΠΤΥΞΗΣ 

Έχοντας υπόψη: 

1. Το Ν. 1558/85 (ΦΕΚ 137/Α) «Κυβέρνηση και Κυβερνη¬ 
τικά Όργανα». 

2. Το Ν. 2685/99 «Κάλυψη δαπανών μετακινουμένων 
υπαλλήλων εντός και εκτός Επικράτειας και άλλες διατά¬ 
ξεις» (ΦΕΚ 35/Α/18.2.99). 

3. Το Ν. 2741/99 (ΦΕΚ 199Α) «Ενιαίος Φορέας Ελέγχου 
Τροφίμων, άλλες ρυθμίσεις του Υπουργείου Ανάπτυξης 
και λοιπές διατάξεις». 

4. Το Π.Δ. 27/1.2.96 «Συγχώνευση των Υπουργείων Του¬ 
ρισμού, Βιομηχανίας, Ενέργειας, Τεχνολογίας και Εμπο¬ 
ρίου στο Υπουργείο Ανάπτυξης». 

5. Την παράγραφο 1 του άρθρου 13 του Ν. 1256/1982 
(ΦΕΚ Α' 65) όπως τροποποιήθηκε με το άρθρο 20 του Ν. 
1400/1983. 

6. Την κοινή απόφαση των Υπουργών Προεδρίας της 
Κυβέρνησης και Βιομηχανίας, Ενέργειας και Τεχνολογίας 
με αριθμό 14365/30.11.90 «Διοικητικές πράξεις και έγ¬ 
γραφα που εξαιρούνται από τον περιορισμό της παρ.1 
του άρθρου 8του Ν. 1892/1990». 

7. Την απόφαση του Υπουργού Ανάπτυξης με αριθμό 
8323/2000 (ΦΕΚ 8/Β/13.1.2000) «Περί ενάρξεως λειτουρ¬ 
γίας του Ε.Φ.Ε.Τ.». 

8. Την ΠΥΣ με αριθμό 61/99 (ΦΕΚ 239/τ. Ν.Π.Δ.Δ./99) 
«Περί συστάσεως του Δ.Σ. του Ε.Φ.Ε.Τ.». 

9. Την απόφαση του Υπουργού Ανάπτυξης με αριθμό 
Β3-196 «Μεταβίβαση αρμοδιοτήτων στο Γενικό Γραμμα¬ 
τέα Εμπορίου». 

10. Την υπ’αριθμ. 2/80345/0004/8.11.99 ΚΥΑ περί «Με¬ 
ταβίβαση εξουσίας υπογραφής σύμφωνα με το άρθρο 7 
παρ. 1 του Ν. 1943/91». 

11. Το γεγονός ότι για την προβλεπόμενη δαπάνη, η 
οποία ανέρχεται σε δρχ. είκοσι επτά εκατομμύρια 
(27.000.000) (79.236,98 ευρώ) υπάρχει εγγεγραμμένη πί¬ 
στωση στους ΚΑΕ 0711, 0721, 0731, 0732, 0771, 0772, 
0781,0782 του τακτικού προϋπολογισμού του Ε.Φ.Ε.Τ. 

12. Την ανάγκη να διασφαλιστεί η εύρυθμη λειτουργία 
του Ε.Φ. Ε.Τ., αποφασίζουμε: 

Καθορίζουμε το ετήσιο ανώτατο όριο του αριθμού ημε¬ 
ρών μετακίνησης εκτός έδρας στο εσωτερικό και το εξω¬ 
τερικό των υπαλλήλων του Ε.Φ.Ε.Τ., ως εξής: 

Α) Για σαράντα ένα (41) Ελεγκτές-Επιθεωρητές κατη¬ 
γορίας ΠΕ και για οκτώ (8) Ελεγκτές-Επιθεωρητές κατη¬ 
γορίας ΤΕ που εργάζονται στον Ε.Φ. Ε.Τ. έως δέκα (10) 
ημέρες το μήνα για τον καθένα. 

Β) Για δέκα (10) υπαλλήλους κατηγορίας ΠΕ, πέντε (5) 
υπαλλήλους κατηγορίας ΤΕ και πέντε (5) υπαλλήλους κα¬ 
τηγορίας ΔΕ έως πέντε (5) ημέρες το μήνα για τον καθέ¬ 
να. 

Γ) Για δύο (2) οδηγούς που εργάζονται στον Ε.Φ.Ε.Τ. 
έως πέντε (5) ημέρες το μήνα για τον καθένα και 

Δ) Για πέντε (5) ιδιώτες οι οποίοι εργάζονται για λογα¬ 
ριασμό του Ε.Φ.Ε.Τ. έως πέντε (5) ημέρεςτο μήνα για τον 
καθένα. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα,15 Ιανουάριου 2002 
Οι Γ ενικοί Γ ραμματείς 
Δημοσ. Πολιτικής 

Υπουργείου Οικονομικών Υπουργείου Ανάπτυξης 
ΙΩΑΝΝΗΣ ΚΟΥΣΟΥΑΑΚΟΣ ΔΗΜ. ΜΑΡΔΑΣ 

-♦- 

Αριθ. 013-114/ΑΣ 55 (2) 

Ορισμός μελών της Επιτροπής Ειδικών Δαπανών του 
Υπουργείου Εξωτερικών. 

Ο ΥΠΟΥΡΓΟΣ ΕΞΩΤΕΡΙΚΩΝ 

Έχοντας υπόψη: 

1. Το άρθρο 30 του Ν. 2594/98 Κύρωση ως Κώδικα του 
σχεδίου νόμου «Οργανισμός του Υπουργείου Εξωτερι¬ 
κών» (Α' 62). 

2. Την υπ’ αριθ. 013.2/10/ΑΣ 46/21.4.98 Υπουργική Από¬ 
φαση «Περί τρόπου λειτουργίας της Επιτροπής Ειδικών 
Δαπανών». 

3. Τις υπ’αριθ. 013-24745/ΑΣ 10578/10.11.00 (Β' 
1530)και 013-4696/ΑΣ 1351/1.3.01 (Β' 293) περί ορισμού 
μελών της Επιτροπής Ειδικών Δαπανών του Υπουργείου 
Εξωτερικών. 

4. Τις διατάξεις του άρθρου 29Ατου Ν.1558/1985 «Κυ¬ 
βέρνηση και Κυβερνητικά Όργανα» (Α' 137), όπως προ¬ 
στέθηκε με το άρθρο 1 παρ. 2 εδ.α'του Ν. 2469/97 (Α' 38) 
και το γεγονός ότι από τις διατάξεις της παρούσας από¬ 
φασης δεν προκαλείται δαπάνη σε βάρος του κρατικού 
προϋπολογισμού. 

5. Την υπηρεσιακή ανάγκη, αποφασίζουμε: 

Ορίζουμε τα μέλη της Επιτροπής Ειδικών Δαπανών του 

Υπουργείου Εξωτερικών ως εξής: 

Πρόεδρος: Η Γενική Γραμματέας Διοίκησης και Οργά¬ 
νωσης του Υπουργείου Εξωτερικών. 


Αναπληρωτής Προέδρου: Ο ΣΤ' Γ ενικός Διευθυντήςτου 
Υπουργείου Εξωτερικών. 

Μέλη: 

1) Αναστάσιος Μητσιάλης, Πληρεξούσιος Υπουργός Δι¬ 
ευθυντής της Α7 Δ/νσης Βορείου Αμερικής, 

2) Κωνσταντίνος Τριτάρης, Πληρεξούσιος Υπουργός 
Α', Διευθυντής της Α2 Δ/νσης Κύπρου. 

Αναπληρωματικά μέλη: 

1) Ιωάννης Μουρίκης, Πληρεξούσιος Υπουργός Α', Διευθυ¬ 
ντής της Α6 Δ/νσης Αραβικών Χωρών και Μέσης Ανατολής, 

2) Κωνσταντίνος Δρακάκης, Πληρεξούσιος Υπουργός 
Β' Διευθυντής της Μονάδας Διαχείρισης Κρίσεων στο 
Υπουργείο Εξωτερικών. 

Γραμματέας: Νικόλαος Γιωτόπουλος, Υποψήφιος Ακό¬ 
λουθος στην Α4 Δ/νση Τουρκίας. 

Αναπληρωτής Γραμματέας: Γεώργιος Αλεξόπουλος, 
Ακόλουθος Πρεσβείας στη ΣΤ Γ ενική Δ/νση. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 8 Ιανουάριου 2002 

Ο ΥΠΟΥΡΓΟΣ 

ΓΕΩΡΓΙΟΣ Α. ΠΑΠΑΝΔΡΕΟΥ 
-♦- 

Αριθ. 19/4559/ΙΒ (3) 

Καθορισμός της κρατικής επιχορήγησης του Εθνικού 
Ιδρύματος Νεότητας για το οικον. έτος 2002. 

Οΐ ΥΠΟΥΡΓΟΙ ΟΙΚΟΝΟΜΙΚΩΝ - ΕΘΝΙΚΗΣ ΠΑΙΔΕΙΑΣ 
ΚΑΙ ΘΡΗΣΚΕΥΜΑΤΩΝ 

Έχοντας υπόψη: 

1. Του Ν. 2362/95 για το «Δημόσιο Λογιστικό». 

2. Το άρθρο 2 του Ν. 338/1976 «Περί καθορισμού επι¬ 
χορήγησης του Εθνικού Ιδρύματος Νεότητας». 

3. Το Π.Δ. 434/1991 ( ΦΕΚ 159/Α/1991) «Περί μεταφο¬ 
ράς αρμοδιοτήτων και ελέγχου του Ε.Ι.Ν. από το Υπουρ¬ 
γείο Πολιτισμού στο Υπουργείο Εθνικής Παιδείας και 
Θρησκευμάτων». 

4. Τον Τακτικό Προϋπολογισμό του οικονομικού έτους 
2002 . 

5. Την υπ’ αριθμ. 1100383/1330/Α0006/31.10.2001 από¬ 
φαση του Πρωθυπουργού καιτουΥπουργού των Οικονο¬ 
μικών « Ανάθεση αρμοδιοτήτων στους Υφυπουργούς των 
Οικονομικών», αποφασίζουμε: 

Καθορίζουμε την κρατική επιχορήγηση προς το Εθνικό 
Ίδρυμα Νεότητας (Ε.Ι.Ν.) για το οικονομικό έτος 2002, 
στο ύψος των κονδυλίωντης εγγεγραμμένης στον Προϋ¬ 
πολογισμό του οικονομικού έτους 2002 πίστωσης στον 
ΚΑΕ 2554 του Ειδικού Φορέα 19 - 240 34.000.000,00 ΕΥ¬ 
ΡΩ, όπως αυτά προσδιορίζονται κάθε φορά από τα ποσο¬ 
στά διάθεσης του Υπουργού των Οικονομικών. 

Από τις διατάξεις της απόφασης αυτής προκαλείται 
κατ’ ανώτατο όριο δαπάνη σε βάρος του Προϋπολογι¬ 
σμού του ΥΠΕΠΘ για το οικονομικό έτος 2002 ύψους 
34.000.000,00 ΕΥΡΩ. 

Για την ανωτέρω δαπάνη έχουν εγγράφει πιστώσεις 







ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


639 


ύψους 34.000.000,00 ΕΥΡΩ στοντακτικό προϋπολογισμό 
του ΥΠΕΠΘ οικονομικού έτους 2002 στον ΚΑΕ 2554 του 
Φ. 19-240. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 17 Ιανουάριου 2002 

01 ΥΠΟΥΡΓΟΙ 

ΥΦΥΠΟΥΡΓΟΣ ΟΙΚΟΝΟΜΙΚΩΝ ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΛΓΩΝ 

ΓΕΩΡΓΙΟΣ ΦΛΩΡΙΔΗΣ ΠΕΤΡΟΣ ΕΥΘΥΜΙΟΥ 
-♦- 

Αριθ. 18/4558/1Β (4) 

Καθορισμός της κρατικής επιχορήγησης του ΟΕΔΒ για 
το οικονομικό έτος 2002. 

Οΐ ΥΠΟΥΡΓΟΙ ΟΙΚΟΝΟΜΙΚΩΝ -ΕΘΝΙΚΗΣ ΠΑΙΔΕΙΑΣ 
ΚΑΙ ΘΡΗΣΚΕΥΜΑΤΩΝ 

Έχοντας υπόψη: 

1. Του Ν. 2362/95 για το «Δημόσιο Λογιστικό». 

2. Τον Α.Ν. 585/1968 «Περί καταργήσεως διατάξεων κα- 
θοριζουσών τα κατώτατα όρια επιχορηγήσεων εκ του 
Κρατικού Προϋπολογισμού προς Νομικά Πρόσωπα Δη¬ 
μοσίου και Ιδιωτικού Δικαίου, Οργανισμούς και Ιδρύμα¬ 
τα» (ΦΕΚ225/Α/1968). 

3. Τις διατάξεις του Α.Ν. 952/1937 « περί ιδρύσεως Ορ¬ 
γανισμού για την Έκδοση Βιβλίων και τις διατάξεις του 
Ν.Δ. 749/1970 «περί Διδακτικών Βιβλίων». 

4. Τον Τακτικό Προϋπολογισμό του οικονομικού έτους 
2002 . 

5. Την υπ’ αριθμ. 1100383/1330/0006Α/31.10.2001 από¬ 
φαση του Πρωθυπουργού και του Υπουργού των Οικονο¬ 
μικών «Ανάθεση αρμοδιοτήτων στους Υφυπουργούς των 
Οικονομικών», αποφασίζουμε: 

Καθορίζουμε την κρατική επιχορήγηση προς τον Οργανι¬ 
σμό Εκδόσεως Διδακτικών Βιβλίων (ΟΕΔΒ) για το οικον. 
έτος 2002, στο ύψος των κονδυλίων των εγγεγραμμένων 
στον προϋπολογισμό του οικονομικού έτους 2002 πιστώσε¬ 
ων (ΚΑΕ 2436, των Ειδικών Φορέων 19-140, 19-210, 19-220, 
19-240) 1.100.000,00 9 8.200.000,00 9 ,11.500.000,00 9 , 
και 900.000,00 9 αντίστοιχα, όπως αυτά προσδιορίζονται 
κάθε φορά από τα ποσοστά διάθεσης του Υπουργού των Οι¬ 
κονομικών. 

Από τις διατάξεις της απόφασης αυτής προκαλείται 
κατ’ ανώτατο όριο δαπάνη σε βάρος του Προϋπολογι¬ 
σμού του ΥΠΕΠΘ για το οικονομικό έτος 2002 ύψους 
21.700.000,00 9 . 

Για την ανωτέρω δαπάνη έχουν εγγράφει πιστώσεις 
ύψους 21.700.000,00 9 στοντακτικό προϋπολογισμό του 
ΥΠΕΠΘ οικονομικού έτους 2002 στον ΚΑΕ 2436 των Ειδι¬ 
κών Φορέων 19-140, 19-210, 19-220 και 19-240 του 
ΥΠΕΠΘ. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 17 Ιανουάριου 2002 

ΟΙ ΥΠΟΥΡΓΟΙ 

ΥΦΥΠΟΥΡΓΟΣ ΟΙΚΟΝΟΜΙΚΩΝ ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΑΤΩΝ 

ΓΕΩΡΓΙΟΣ ΦΛΩΡΙΔΗΣ ΠΕΤΡΟΣ ΕΥΘΥΜΙΟΥ 


Αριθ. ΔΥΙδ/Γ.Π. 13862/01 (5) 

Συγκρότηση Πενταμελούς Κεντρικού Συμβουλίου Επι¬ 
λογής για την πλήρωση των κενών θέσεων του κλάδου ια¬ 
τρών Ε.Σ.Υ. του Ε.Κ.Α.Β. 

Ο ΥΠΟΥΡΓΟΣ ΥΓΕΙΑΣ ΚΑΙ ΠΡΟΝΟΙΑΣ 

Έχοντας υπόψη: 

1. Τις διατάξεις του Ν.Δ. 2592/53 (Φ.Ε.Κ. 254/53τ.Α'). 

2. Τις διατάξεις του άρθρου 6 παρ. 1 του Ν. 1278/82 
(Φ.Ε.Κ. 105 τ.Α') όπως αντικαταστάθηκε από την παρ. 1 
του άρθρου 44του Ν. 1759/88 (Φ.Ε.Κ.δΟτ.Α'). 

3. Τις διατάξεις του άρθρου 37του Ν. 2519/1997 (Φ.Ε.Κ. 
165/21.8.1997 τ. Α') «Ανάπτυξη και Εκσυγχρονισμός του 
Εθνικού Συστήματος Υγείας, οργάνωση των υγειονομι¬ 
κών υπηρεσιών, ρυθμίσεις για το φάρμακο και άλλες δια¬ 
τάξεις». 

4. Τις διατάξεις του άρθρου 11 του Ν. 2889/2001 (ΦΕΚ 
37/2.3.2001 τ. Α') «Βελτίωση και εκσυγχρονισμός του 
Εθνικού Συστήματος Υγείας και άλλες διατάξεις». 

5. Τις διατάξεις του άρθρου 15 παρ. 9 του Ν. 2920/2001 
(ΦΕΚ 131/27.6.2001 τ. Α') «Σώμα Επιθεωρητών Υπηρε¬ 
σιών Υγείας και Πρόνοιας (Σ.Ε.Υ.Υ.Π.) και άλλες διατά¬ 
ξεις». 

6. Τις διατάξεις του άρθρου 13 του Ν. 2690/1999 (ΦΕΚ 
45/9.3.1999 τ. Α') «Κύρωση του Κώδικα Διοικητικής Διαδι¬ 
κασίας και άλλες διατάξεις». 

7. Το γεγονός ότι η θέση του Διευθυντή της Ιατρικής 
Υπηρεσίας του Ε.Κ.Α.Β. είναι κενή. 

8. Τις αρμοδίως υποβληθείσες προτάσεις, αποφασί¬ 
ζουμε: 

1. Συγκροτούμε το Πενταμελές Κεντρικό Συμβούλιο 
Επιλογής για την πλήρωση των κενών θέσεων του κλάδου 
ιατρών Ε.Σ.Υ. καθώς και για την αξιολόγηση των ιατρών 
κλάδου Ε.Σ.Υ. του Εθνικού Κέντρου Άμεσης Βοήθειας 
(Ε.Κ.Α.Β.) και διορίζουμετα κατωτέρω πρόσωπα: 

α. Τζαγκαράκη Μιχαήλ, Πρόεδρο του Διοικητικού Συμ¬ 
βουλίου του Ε.Κ.Α.Β., ως Πρόεδρο, μεαναπληρώτριάτου 
τηνΘεοδοσιάδου-Πετροπούλου Πολυξένη, Αντιπρόεδρο 
του ΕΚΑΒ. 

β. Μπιλάλη Δημήτριο, Πρόεδρο του Επιστημονικού 
Συμβουλίου του Ε.Κ.Α.Β., ως μέλος με αναπληρωτή του 
τον Ιωάννη Παπαδάτο, Δ/ντή ΜΕΘ του Π.Γ.Ν. Παίδων 
Αθηνών Π. & Α.ΚΥΡΙΑΚΟΥ. 

γ. Βαφειάδου Μαριάνθη, Δ/ντρια Αναισθησιολογικού 
Τμήματος στο Π.Γ.Ν. Αττικής «ΣΙΣΜΑΝΟΓΛΕΙΟ», ως Ει¬ 
σηγητή, με αναπληρωτή της τον Παπαστρατή Γεώργιο, 
Δ/ντή Χειρουργικού Τμήματος στο Π.Γ.Ν. Αθηνών «Γ. 
ΓΕΝΝΗΜΑΤΑΣ». 

δ. Καραμπίνη Ανδρέα, Δ/ντή Μ.Ε.Θ. στο Π.Γ.Ν. Αθηνών 
«Γ. ΓΕΝΝΗΜΑΤΑΣ», ως Εισηγητή, με αναπληρωτή του τον 
Γεωργιάδη Γεώργιο, Δ/ντή Μ.Ε.Θ. στο Π.Γ.Ν. Αθηνών«ΙΠ- 
ΠΟΚΡΑΤΕΙΟ». 

2. Η θητεία των ανωτέρω διοριζομένων θα είναι για τρία 
χρόνια. 

3. Έδρα του Συμβουλίου ορίζεται το ΕΚΑΒ. 

4. Γραμματέας του Συμβουλίου ορίζεται η Μπέη Άρτε- 
μις υπάλληλος του κλάδου ΔΕ Δ/κού με Β', βαθμό που 
υπηρετεί στο ΕΚΑΒ. 

ΕΦΗΜΕΡΙΣΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα,17 Ιανουάριου 2002 

Ο ΥΠΟΥΡΓΟΣ 

ΑΛΕΞ. ΠΑΠΑΔΟΠΟΥΛΟΣ 
-Φ- 

Αριθ. Φ11α50511 (6) 

Αμοιβή δικαστικών αντιπροσώπων στις εκλογές των συν¬ 
δικαλιστικών ενώσεων. 

Ο ΥΠΟΥΡΓΟΣ 

ΕΡΓΑΣΙΑΣ ΚΑΙ ΚΟΙΝΩΝΙΚΩΝ ΑΣΦΑΛΙΣΕΩΝ 

Έχοντας υπόψη: 

1. Τις διατάξεις των άρθρων 11 και 29 παρ. 3 του Ν. 
1264/82 «Γιατον εκδημοκρατισμό του συνδικαλιστικού κι¬ 
νήματος και την κατοχύρωση των συνδικαλιστικών ελευ¬ 
θεριών των εργαζομένων». 

2. Τις διατάξεις του Ν. 1558/1985 «Κυβέρνηση και Κυ¬ 
βερνητικά όργανα». 

3. Το με αριθμ. 83/5.11.2001 έγγραφο της Ένωσης Δι¬ 
καστών και Εισαγγελέων. 

4. Την εγγραφή πίστωσης στον Κ.Α.Ε. 2522Ζτου προϋ¬ 
πολογισμού του Ο.Ε.Ε. έτους 2002, για την προκαλούμε- 
νη δαπάνη, το ύψος της οποίας δεν μπορεί να προσδιορι- 
σθεί, άρθρο 29 Ατού Ν. 1558/1985 (Φ.Ε.Κ.137/Α), άρθρο 
27του Ν. 2081/1992 (ΦΈ.Κ.154/Α/10.9.1992) και άρθρο 1 
του Ν. 2469/1997 (Φ.Ε.Κ. 38/Α/4.3.1997). Η δαπάνη αυτή 
δεν βαρύνει τον κρατικό προϋπολογισμό. 

5. Την αριθ. 80088/31.10.2001 κοινή απόφαση του Πρω¬ 
θυπουργού και του Υπουργού Εργασίας και Κοινωνικών 
Ασφαλίσεων «Ανάθεση αρμοδιοτήτων στους Υφυπουρ¬ 
γούς Εργασίας και Κοινωνικών Ασφαλίσεων» (ΦΕΚ 
1485/Β), αποφασίζουμε: 

Καθορίζουμε την αμοιβή των δικαστικών αντιπροσώ¬ 
πων στις εκλογές συνδικαλιστικών οργανώσεων ως εξής: 

α) Γιατην εκλογή εφορευτικής επιτροπής: 

1. Για συνδικαλιστικές οργανώσεις που αριθμούν από 
10 έως 200 μέλη ποσό τριάντα έξι (36,00) ευρώ . 

2. Για συνδικαλιστικές οργανώσεις που αριθμούν από 
201 έως 600 μέλη ποσό πενήντα πέντε (55,00) ευρώ. 

3. Για συνδικαλιστικές οργανώσεις που αριθμούν από 
601 μέλη και άνω, ποσό εξήντα (60,00) ευρώ. 

β) Γ ια λήψη απόφασης εκπροσώπησης στην τριτοβάθ¬ 
μια συνδικαλιστική οργάνωση: 

1. Για συνδικαλιστικές οργανώσεις που αριθμούν από 
10 έως 200 μέλη ποσό είκοσι τρία (23,00) ευρώ . 

2. Για συνδικαλιστικές οργανώσεις που αριθμούν από 
201 έως 600 μέλη ποσό σαράντα πέντε (45,00) ευρώ. 

3. Για συνδικαλιστικές οργανώσεις που αριθμούν από 
601 μέλη και άνω, ποσό πενήντα έξι (56,00) ευρώ. 

γ) Για την εκλογή των λοιπών οργάνων των συνδικαλι¬ 
στικών οργανώσεων (Διοικητικού Συμβουλίου, Ελεγκτι¬ 
κής Επιτροπής και αντιπροσώπων Εργτ/κών Κέντρων και 
Ομοσπονδιών): 

1. Για συνδικαλιστικές οργανώσεις που αριθμούν από 
10 έως 200 μέλη ποσό πενήντα πέντε (55,00) ευρώ . 

2. Για συνδικαλιστικές οργανώσεις που αριθμούν από 
201 έως 600 μέλη ποσό ογδόντα πέντε (85,00) ευρώ. 

3. Για συνδικαλιστικές οργανώσεις που αριθμούν από 
601 μέλη και άνω, ποσό εκατόν επτά (107,00) ευρώ. 


δ) Προκειμένου για σωματεία με λιγότερα από 300 μέ¬ 
λη, τα οποία εκλέγουν την ίδια ημέρα Εφορευτική Επι¬ 
τροπή, Διοικητικό Συμβούλιο, Ελεγκτική Επιτροπή, Αντι¬ 
προσώπους Εργτ/κών Κέντρων και Ομοσπονδιών και λαμ¬ 
βάνουν απόφαση εκπροσώπησης στην τριτοβάθμια 
συνδικαλιστική οργάνωση, η αμοιβή των δικαστικών αντι¬ 
προσώπων καθορίζεται στο ποσόντων ενενήντα (90,00) 
ευρώ. 

Όπου στην απόφαση αυτή γίνεται λόγος περί «μελών» 
νοούνται τα οικονομικώς εντάξει μέλη. 

Ο χρόνος ημερήσιας απασχόλησης των δικαστικών 
αντιπροσώπων καθορίζεται σε 7,5 ώρες ημερησίως. 

Τα ανωτέρω ποσά καταβάλλονται από τη συνδικαλιστι¬ 
κή οργάνωση στη γραμματέα του Δικαστηρίου στο οποίο 
κατατίθεται η αίτηση διορισμού δικαστικού αντιπροσώ¬ 
που μαζί με την αίτηση. 

Σε περίπτωση που η διαδικασία των εκλογών διαρκεί 
περισσότερες από μία ημέρες, τα αντίστοιχα ποσά αμοι¬ 
βής καταβάλλονται για τις επιπλέον ημέρες, συμπληρω¬ 
ματικά στην ίδια Γραμματεία, αμέσως μετά το τέλος των 
εκλογών. 

Από την ημέρα που θα ισχύσει η παρούσα καταργείται η 
αριθμ. 50801/19.1.99 προηγούμενη απόφασή μας. 

Η απόφαση αυτή να δημοσιευθεί στην Εφημερίδα της 
Κυβερνήσεως, ισχύει δε απότηνημέραδημοσίευσήςτης. 

Αθήνα, 16 Ιανουάριου 2002 

Ο ΥΦΥΠΟΥΡΓΟΣ 

ΕΛΕΥΘΕΡΙΟΣ ΤΖΙΟΛΑΣ 
-Φ- 

Αριθ. 227173 (7) 

Τροποποίηση της 48178/3.9.1999 απόφασης «Ορισμός 
μελών του Διοικητικού Συμβουλίου του Οργανισμού 
Πληρωμών και Ελέγχου Κοινοτικών Ενισχύσεων Προ¬ 
σανατολισμού και Εγγυήσεων (ΟΠΕΚΕΠΕ)» - Ν.Π.Ι.Δ.. 

Ο ΥΠΟΥΡΓΟΣ ΓΕΩΡΓΙΑΣ 

Έχοντας υπόψη 

1. Τις διατάξεις του άρθρου 29Α του Ν. 1558/85 «Κυ¬ 
βέρνηση και Κυβερνητικά Όργανα», όπως αυτές συ¬ 
μπληρώθηκαν με το άρθρο 27του Ν. 2081/92 (ΦΕΚ 154/Α/ 
92) και όπως αυτές αντικαταστάθηκαν με το άρθρο 1 παρ. 
2α του Ν. 2469/97 (ΦΕΚ 38/Α/97). 

2. Τις διατάξεις του Ν. 2637/98 (ΦΕΚ200/Α/27.8.98) και 
ειδικότερα των άρθρων 13, 19,20 και 21 όπως αυτές συ¬ 
μπληρώθηκαν και τροποποιήθηκαν με το άρθρο 4 του Ν. 
2732/99 (ΦΕΚ 154/Α/99) και το άρθρο 24 του Ν. 2945/2001 
(ΦΕΚ 223/Α/2001). 

3. Τις διατάξεις του άρθρου 32 παρ. 18 του Ν. 2190/94 
(ΦΕΚ 28/Α/94). 

4. Τις διατάξεις του άρθρου 4 το Ν. 2198/94 (ΦΕΚ 
43/Α/94). 

5. Τις διατάξεις του άρθρου 14 του Ν. 2703/99 (ΦΕΚ 
72/Α/99). 

6. Την αριθμ. 48178/3.9.99 (ΦΕΚ 1766/Β/99) απόφαση 
μας «Ορισμός μελών του Διοικητικού Συμβουλίου του 
ΟΠΕΚΕΠΕ ( Ν.Π.Ι.Δ)», όπως συμπληρώθηκε και τροπο¬ 
ποιήθηκε μεταγενέστερα με όμοιες αποφάσεις. 

7. Το αριθμ. 2/60348/0004/19.10.2001 «ΟΡΘΗ ΕΠΑΝΑ¬ 
ΛΗΨΗ» έγγραφο του Υπουργείου Οικονομικών για τον 

ορισμό εκπροσώπου με τον αναπληρωτή του για το Δ.Σ 
τουΟΠΕΚΕΠΕ. 

8. Το ότι από τις διατάξεις αυτής της απόφασης δεν 
προκαλείται δαπάνη σε βάρος του προϋπολογισμού του 
Ν.Π.Ι.Δ - ΟΠΕΚΕΠΕ και του Κρατικού Προϋπολογισμού, 
αποφασίζουμε: 

1. Τροποποιούμε την αριθμ. 48178/3.9.99 (ΦΕΚ 1766/Β/ 
1999) απόφασή μας, όπως αυτή συμπληρώθηκε και τρο¬ 
ποποιήθηκε μεταγενέστερα με όμοιες αποφάσεις μας και 
συγκεκριμένα τηγπερίπτωση ε της παραγράφου 1 του 
διατακτικού αυτής ως εξής: 

α) Τον Σπηλιωτόπουλο Κωνσταντίνο, εκπρόσωπο του 
Υπουργείου Οικονομικών ως τακτικό μέλος με αναπλη- 
ρώτριά του την Παπαδονικολάκη Μαρία εκπρόσωπο του 
ιδίου Υπουργείου. 

2. Η θητεία του παραπάνω μέλους λήγει 19.9.2002 με 
δυνατότητα ανανέωσης της για τρία χρόνια. 

3. Κατά τα λοιπά εξακολουθεί να ισχύει η αριθμ. 
48178/3.9.99 (ΦΕΚ 1766/Β/1999) απόφαση μας όπως αυ¬ 
τή συμπληρώθηκε και τροποποιήθηκε μεταγενέστερα με 
όμοιες αποφάσεις μας. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 18 Ιανουάριου 2002 

Ο ΥΠΟΥΡΓΟΣ 

ΓΕΩΡΓΙΟΣ ΔΡΥΣ 
-♦- 

Αριθ. ΥΠΠΟ/ΔΙΟΙΚ/Β/2371 (8) 

Τροποποίηση συγκρότησης της Επιτροπής χορήγησης 
και ανάκλησης αδειών άσκησης του επαγγέλματος 
του τεχνικού της βιομηχανίας Κινηματογράφου καιΤη- 
λεόρασης. 

Ο ΥΠΟΥΡΓΟΣ ΠΟΛΙΤΙΣΜΟΥ 

Έχοντας υπόψη: 

1. Το Π. Δ. 50/83 «Σύσταση Επιτροπής χορήγησης και 
ανάκλησης αδειών άσκησης του επαγγέλματος του τε¬ 
χνικού της βιομηχανίας Κινηματογράφου και Τηλεόρα¬ 
σης». 

2. Το Π.Δ. 437/85 «Καθορισμός και ανακατανομή των 
αρμοδιοτήτων των Υπουργείων» (ΦΕΚ 157/Α/19.9.85). 

3. Την αριθμ. 44046/22.9.92 Κ.Υ.Α. «Περιορισμός συλ¬ 
λογικών οργάνων του Υπουργείου Πολιτισμού, των Γενι¬ 
κών Γραμματειών και των εποπτευομένων απ’ αυτό Δ.Υ.». 

4. Τις διατάξεις του άρθρου 30 παρ. 6 του Ν. 2190/94 
«Σύσταση ανεξάρτητης ορχής νια επιλογή προσωπικού 
και ρύθμιση θεμάτων διοίκησης» (ΦΕΚ 28/Α/94). 

5. Τις διατάξεις του άρθρου 27 του Ν. 2081/92 και το γε¬ 
γονός ότι από την απόφαση αυτή δεν προκαλείται δαπά¬ 
νη σε βάρος του Κρατικού Προϋπολογισμού. 

6. Το αριθμ. 68788/18.12.2001 έγγραφο του Τμήματος 
Κινηματογράφου, αποφασίζουμε: 

Τροποποιούμε την συγκρότηση της Επιτροπής χορή¬ 
γησης και ανάκλησης αδειών άσκησηςτου επαγγέλματος 
του τεχνικού της βιομηχανίας Κινηματογράφου και Τηλε¬ 
όρασης, η οποία, ως προς τα τρία πρώτα μέλη αυτής ορί¬ 
ζεται ως εξής: 

• Ένας (1) υπάλληλος του κλάδου ΠΕΙ Διοικητικού του 
ΥΠΠΟ με βαθμό Διευθυντού, αναπληρούμενος από ομοι- 
όβαθμότου, του ίδιου κλάδου, ως Πρόεδρος. 

• Ο Προϊστάμενος του Τμήματος Κινηματογράφου, 


αναπληρούμενος από άλλο υπάλληλο με βαθμό Α'του ιδί¬ 
ου Τμήματος 

• Ένας (1) υπάλληλος με βαθμό Α'του κλάδου ΠΕ5 Μη¬ 
χανολόγων, αναπληρούμενος από ομοιόβαθμό του, του 
ίδιου κλάδου, αντί ενός υπαλλήλου με 2ο και 3ο βαθμό 
του κλάδου ΑΤ1 Διοικητικού του ΥΠΠΟ με σχετική εμπει¬ 
ρία στα θέματα Κινηματογραφίας, αναπληρούμενου από 
ομοιόβαθμό του του ίδιου κλάδου, ενός υπαλλήλου με 4ο 
ή 5ο βαθμό του κλάδου ΑΤ2 Μηχανολόγων Ηλεκτρολό- 
γωντου ΥΠΠΟ αναπληρούμενου από ομοιόβαθμό του ίδι¬ 
ου κλάδου και ενός υπαλλήλου με 4ο μέχρι 6ο βαθμό του 
κλάδου ΑΤ4 Χημικών του ΥΠΠΟ αναπληρούμενου από 
ομοιόβαθμό του ίδιου κλάδου. 

Χρέη Γραμματέα της Επιτροπής ασκεί υπάλληλος του 
Τμήματος Κινηματογράφου του ΥΠΠΟ, αναπληρούμενος 
από άλλο υπάλληλο του Τμήματος Κινηματογράφου. 

Κατά τα λοιπά, ισχύουν τα προβλεπόμενα από τις δια¬ 
τάξεις του Π.Δ. 50/83 (ΦΕΚ27/Α/83). 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα,17 Ιανουάριου 2002 

Ο ΥΠΟΥΡΓΟΣ 

ΕΥΑΓΓΕΛΟΣ ΒΕΝΙΖΕΛΟΣ 
-♦- 

Αριθ. 4168/Γ.Λ. (9) 

Προσωρινή ανάθεση αρμοδιοτήτων τουρισμού από 
Δ/νση Τουρισμού Περιφέρειας Ιόνιων Νησιών στη 
Δ/νση Τουρισμού Περιφέρειας Δυτικής Ελλάδας. 

ΟΙ ΓΕΝΙΚΟΙ ΓΡΑΜΜΑΤΕΙΣ 

ΠΕΡΙΦΕΡΕΙΩΝ ΙΟΝΙΩΝ ΝΗΣΙΩΝ - ΔΥΤΙΚΗΣ ΕΛΛΑΔΟΣ 

Έχοντας υπόψη: 

1. Τις διατάξεις του Ν. 2503/97 «Διοίκηση, Οργάνωση, 
Στελέχωση της Περιφέρειας, ρύθμιση θεμάτων για την 
Τοπική Αυτοδιοίκηση και άλλες διατάξεις». 

2. Τις διατάξεις του άρθρου 16 παρ. 5του Π.Δ. 313 (ΦΕΚ 
211/Α/25.9.01) «Περί μεταφοράς Αρμοδιοτήτων από τον 
ΕΟΤ στο Υπουργείο Ανάπτυξης και στις Περιφέρειες, σύ¬ 
σταση υπηρεσιών και θέσεων προσωπικού στη Γενική 
Γραμματεία Τουρισμού και στις Περιφέρειες, μεταφορά 
πόρων και ρύθμιση των αναγκαίων λεπτομερειών». 

3. Τις διατάξεις του Ν. 2965 (ΦΕΚ270/Α/23.11.2001) «αν 
κριθεί αναγκαίο, με κοινή απόφαση των κατά περίπτωση 
αρμόδιων Γ ενικών Γ ραμματέων των Περιφερειών μπορεί 
να ανατίθεται προσωρινά η υποστήριξη του έργου μιας 
Δ/νσης Τουρισμού σε Δ/νση Τουρισμού άλλης Περιφέρει¬ 
ας που έχει την απαιτούμενη για το σκοπό αυτό υποδοχή». 

4. Τις ανάγκες της υπηρεσίας μας στον Νομό Ζακύνθου 
επειδή δεν είναι στελεχωμένο το αντίστοιχο Γ ραφείο Υπο¬ 
στήριξης Τουρισμού. 

5. Το γεγονός ότι μέχρι τη Δημοσίευση του Π.Δ. 313/ 
25.9.2001 ΦΕΚ211 ταθέματατου Ε.Ο.Τ. εχειρίζετο η Υπη¬ 
ρεσία τον Ε.Ο.Τ. Δυτικής Ελλάδας με έδρα την Πάτρα, 
αποφασίζουμε: 

Ανατίθενται προσωρινά στη Δ/νση Τουρισμού της Περι¬ 
φέρειας Δυτικής Ελλάδος. 

Α) Όλες οι αρμοδιότητες της Δ/νσης Τουρισμού της Πε¬ 
ριφέρειας Ιόνιων Νησιών και μόνο κατά το μέρος που 
αφορά το Νομό Ζακύνθου. 

Β) Όλες οι αρμοδιότητες τηςΔ/νσηςΤουρισμούτης Πε¬ 
ριφέρειας Ιόνιων Νησιών πλην των αναφερομένων στο 
άρθρο 15παρ. 3βτου Π.Δ. 313/2001 οι οποίες θα ασκού¬ 
νται από το Γραφείο Υποστήριξης Τουρισμού του Νομού 
Κεφαλληνίας - Ιθάκης και μόνο κατά το μέρος που αφορά 
το Νομό Κεφαλληνίας - Ιθάκης. 

Η παρούσα να δημοσιευθεί στην Εφημερίδα της Κυ- 
βερνήσεως. 

Κέρκυρα, 29 Νοεμβρίου 2001 
Οι Γ ενικοί Γ ραμματείς 
ΙΟΝΙΩΝ ΝΗΣΙΩΝ ΔΥΤΙΚΗΣ ΕΛΛΑΔΑΣ 

ΑΝΑΣΤΑΣΙΑ ΚΑΝΕΛΛΟΠΟΥΛΟΥ ΝΙΚΟΣ ΜΠΕΛΙΒΑΝΗΣ 

-♦- 

Αριθ. 176 (10) 

Μεταβίβαση αρμοδιοτήτωνσ τους Διοικητές των Νοσο¬ 
κομείων αρμοδιότητας του Περιφερειακού Συστήμα¬ 
τος Υγείας Ανατολικής Μακεδονίας - Θράκης. 

Ο ΠΡΟΕΔΡΟΣ - ΓΕΝΙΚΟΣ ΔΙΕΥΘΥΝΤΗΣ 
ΤΟΥ ΠΕ.Σ.Υ. ΑΝΑΤΟΛΙΚΗΣ ΜΑΚΕΔΟΝΙΑΣ ΘΡΑΚΗΣ 

Έχοντας υπόψη: 

1. Τις διατάξεις του Ν. 2889/01. 

2. Την αριθ. Υ4α/8801 Π.Π./17.10.2001 απόφαση του 
Υπουργού Υγείας - Πρόνοιας για την έναρξη λειτουργίας 
της Κεντρικής Υπηρεσίας του Πε.Σ.Υ. Ανατ. Μακεδονίας - 
Θράκης. 

3. Το αριθ. ΔΥ1δ/Γ.Π./οικ.34741/26.11.01 έγγραφο του 
Γενικού Γραμματέα του Υπουργείου Υγείας Πρόνοιας 
«περί εκχώρησης -μεταβίβασης αρμοδιοτήτων». 

4. Την αριθ. 2/4ης/6.12.01 απόφαση του Διοικητικού 
Συμβουλίου του Πε.Σ.Υ. Ανατ. Μακεδονίας-Θράκης, απο¬ 
φασίζει: 

Μεταβιβάζει στον Διοικητή τις κάτωθι αρμοδιότητες: 

1. Υπογραφή των πάσης φύσεως συμβάσεων επισκευ¬ 
ών, έργων που έχουν ήδη εγκριθεί από το αρμόδιο όργα¬ 
νο, ήτοι το Πε.Σ.Υ. ή το Συμβούλιο Διοίκησης. 

2. Υπογραφή των ενταλμάτων πληρωμής των κάθε εί¬ 
δους αποδοχών όλου του προσωπικού του Νοσοκομείου, 
των εξόδων κίνησης των μετακινούμενων για υπηρεσία 
και μελώντου Σ.Δ., των ιατρικών αμοιβών, των υπερωριών 
και των εφημεριών. 

3. Υπογραφή των ενταλμάτων πληρωμής των υπέρ του 
Δημοσίου και τρίτων διενεργούμενων κρατήσεων καθώς 
και των λειτουργικών δαπανών των Οργανισμών Κοινής 
Ωφέλειας (ΔΕΗ, ΟΤΕ, Υδρευση κ.λπ.) 

4. υπογραφή των ενταλμάτων πληρωμής για την ανά¬ 
κληση κάθε αχρεωστήτως καταβαλλομένων ποσών (π.χ. 
νοσηλειών). 

5. Υπογραφή ενταλμάτων πληρωμής σε κάθε άλλη πε¬ 
ρίπτωση που αφορά την τακτική διαχείριση του Νοσοκο¬ 
μείου. 

Από την έκδοση της παρούσας απόφασης δεν προκα- 
λείται δαπάνη. 

Η απόφαση αυτή να δημοσιεύθεί στην Εφημερίδα της 
Κυβερνήσεως. 

Ο Πρόεδρος - Γενικός Διευθυντής 
ΕΥΣΤΡΑΤΙΟΣ ΧΑΣΑΠΗΣ 


( 11 ) 

Μεταβίβαση αρμοδιοτήτων στους Διοικητές και στα Συμ¬ 
βούλια Διοίκησης των Νοσοκομείων αρμοδιότητας 
του Περιφεριακού Συστήματος Υγείας Ανατολικής 
Μακεδονίας - Θράκης. 

Ο ΠΡΟΕΔΡΟΣ - ΓΕΝΙΚΟΣ ΔΙΕΥΘΥΝΤΗΣ 
ΤΟΥ ΠΕ.Σ.Υ. ΑΝΑΤΟΛΙΚΗΣ ΜΑΚΕΔΟΝΙΑΣ ΘΡΑΚΗΣ 

Έχοντας υπόψη: 

1. Την αριθ. Υ4α/8801 Π.Π./17.10.2001 απόφαση του 
Υπουργού Υγείας - Πρόνοιας για την έναρξη λειτουργίας 
της Κεντρικής Υπηρεσίας του Πε.Σ.Υ. Ανατ. Μακεδονίας - 
Θράκης. 

2. Την αριθ. 4/3ης/8.11.01 απόφαση του Διοικητικού 
Συμβουλίου του Πε.Σ.Υ. Ανατ. Μακεδονίας - Θράκης. 

3. Τα παρακάτω σχετικά : 

3.1. Ν. 2889/01 άρθρο 1 παρ.7 

3.2. Ν. 1558/1985 άρθρο2παρ.1 

3.3. Ν. 419/76 άρθρο 2 παρ.4 

3.4. Συμβ. Επικράτειας αρ. απόφασης 2226/1975 

3.5. Τις διατάξεις του αρ. 9παρ. 1.2.3.4. του Ν. 2690/99 
(ΦΕΚ Α/45-9-3-99) 

3.6. Τις διατάξεις του Ν. 2683/99 

3.7. Τις διατάξεις του Ν. 2470/97 

3.8. Τις διατάξεις του Π.Δ. 410/88, αποφασίζει: 
Μεταβιβάζει με κανονιστική απόφαση στον Διοικητή και 

στα Συμβούλια Διοίκησης των Νοσοκομείων, τις παρακά¬ 
τω αρμοδιότητες των Διοικητικών Συμβουλίων (Ν.Π.Δ.Δ.) 
οι οποίες αυτοδικαίως με την ψήφιση του νόμου 2889/01 
και την έκδοση της αριθ. Υ4α/8801/Π.Π. (ΦΕΚ 1352/Β/ 
17.10.01) είχαν περιέλθει στο Δ.Σ. του Πε.Σ.Υ. Ανατ. Μα¬ 
κεδονίας - Θράκης, καθό μέρος αυτές αφορούν το προ¬ 
σωπικό των Νοσοκομείων ως Αποκεντρωμένων Μονάδων 
του Πε.Σ.Υ. Ανατ. Μακεδονίας - Θράκης πλην ιατρικού 
προσωπικού και ομοίως για τα Κέντρα Υγείας και Περιφε¬ 
ρειακά ιατρεία, αλλά μόνο για τη μεταβατική περίοδο και 
μέχρι της πλήρους έναρξης λειτουργίας αυτών ως απο¬ 
κεντρωμένων μονάδων των Πε.Σ.Υ. ως κατωτέρω: 

1. Αρμοδιότητες έκτου Ν. 2683/99 
1.1. στον Διοικητή 

Άρθρο 17 Δημοσίευση και κοινοποίηση διορισμού 
Άρθρο 19 Ορκωμοσία 

Άρθρο 23 Προσωπικό μητρώο του υπαλλήλου 
Άρθρο 28 Περιουσιακή κατάσταση υπαλλήλου 
Άρθρο 31 Άσκηση ιδιωτικού έργου με αμοιβή 
Άρθρο 41 Δικαίωμα - Αξίωση μισθού 
Άρθρο 42 Χρόνος καταβολής μισθού 
Άρθρο 43 Πότε δεν οφείλεται μισθός 
Άρθρο 47 Υπηρεσιακή εκπαίδευση 
Άρθρο 48 Δικαίωμα κανονικής άδειας 
Άρθρο 49 Χορήγηση κανονικής άδειας 
Άρθρο 50 Δικαίωμα ειδικής άδειας 
Άρθρο 53 Διευκολύνσεις υπαλλήλων με οικογενειακές 
υποχρεώσεις 

Άρθρο 55 Χορήγηση αναρρωτικής άδειας 
Άρθρο 56 Διαδικασία χορήγησης αναρρωτικής άδειας 
Άρθρο 58 Άδειες υπηρεσιακής εκπαίδευσης 
Άρθρο 59 Άδειες για Επιμορφωτικούς ή Επιστημονι¬ 
κούς λόγους 

Άρθρο 60 Άδειες εξετάσεων 
Άρθρο 65 Τοποθέτηση 

Άρθρο 85 Επιλογή προϊσταμένωντμημάτων και Αυτοτε¬ 
λών Γ ραφείων 

Άρθρο 97 Αναπλήρωση προϊσταμένων παρ. 1,2,4 και 5 

1.2. στο Συμβούλιο Διοίκησης 

Άρθρο 30 Καθήκοντα υπαλλήλου 

Άρθρο 32 Συμμετοχή σε εταιρείες 

Άρθρο 38 Αστική ευθύνη 

Άρθρο 44 Όροι Υγιεινής και Ασφάλειας 

Άρθρο 51 Άδειες χωρίς αποδοχές 

Άρθρο 52 Άδειες μητρότητας 

Άρθρο 57 Υγειονομική περίθαλψη - Έξοδα κηδείας 

Άρθρο 81 Χρόνος προαγωγής 

Άρθρο 82 Σύστημα προαγωγών 

Άρθρο 87 Πίνακες προακτέων 

Άρθρο 89 Έλεγχος νομιμότητας και ισχύς Πινάκων προ¬ 
ακτέων 

Άρθρο 90 Ειδικές περιπτώσεις εγγραφής σε πίνακες 
προακτέων 

Άρθρο 91 Μη εγγραφή σε πίνακα προακτέων 
Άρθρο 92 Διαγραφή από πίνακα προακτέων 
Άρθρο 93 Παράλειψη από προαγωγή 
Άρθρο 94 Παραπομπή μη προακτέου υπαλλήλου 
Άρθρο 95 Τιμητική απονομή τίτλων 
Άρθρο 98 Ένταξη 

2. Αρμοδιότητες έκτου Ν. 2470/1997 
Στο Συμβούλιο Διοίκησης 

2.1. Χορήγηση μισθολογικού κλιμακίου άρθρα 2,3,4,5,6 

2.2. Χορήγηση χρονοεπιδόματος άρθρο 8 

2.3. Χορήγηση διαφόρων επιδομάτων άρθρα 9, 10, 11, 
12, 13, 14 

2.4. Υπερωριακή εργασία άρθρο 18 

2.5. Αποζημιώσεις συμβούλων και επιτροπών άρθρο 19 

2.6. Κατάταξη υπαλλήλων σε μισθολογικά κλιμάκια άρ¬ 
θρο 22 

3. Π.Δ. 410/88 

Στο Συμβούλιο Διοίκησης του Νοσοκομείου όλες οι δια¬ 
τάξεις του ανωτέρω Π.Δ. που έχουν σχέση με την υπηρε¬ 
σιακή κατάσταση του Προσωπικού Ιδιωτικού Δικαίου ορι¬ 
σμένου χρόνου και αορίστου χρόνου πλην των πειθαρχι¬ 
κών. 

4. Οι ανωτέρω μεταβιβαζόμενες διατάξεις του Υπαλλη¬ 
λικού Κώδικα Ν. 2683/99 και Ν. 2470/97, εφαρμόζονται 
αναλογικά και στο Ιατρικό προσωπικό μόνο στις περιπτώ¬ 
σεις εκείνες για τις οποίες δεν υφίσταται αντίστοιχη ειδι¬ 
κή νομοθετική διάταξη που να ρυθμίζει το σχετικό θέμα 
και συνεπώς οι ειδικοί νόμοι που διέπουντο ιατρικό προ¬ 
σωπικό παραπέμπουν σε αυτές. 

5. Από την έκδοση της παρούσης απόφασης δεν προ- 
καλείται δαπάνη. 

6. Η κανονιστική απόφαση του Δ.Σ. σύμφωνα με τις δια¬ 
τάξεις του Ν. 1558/85,419/76 και 2690/99 να δημοσιευθεί 
στο Φ.Ε.Κ. 

Ο Πρόεδρος-Γενικός Διευθυντής 
ΕΥΣΤΡΑΤΙΟΣ ΧΑΣΑΠΗΣ 

-♦- 

( 12 ) 

Μεταβίβαση αρμοδιοτήτων στους Διοικητές και στα Συμ¬ 
βούλια Διοίκησης των Νοσοκομείων αρμοδιότητας 
του Περιφερειακού Συστήματος Υγείας Ανατολικής 
Μακεδονίας - Θράκης. 

Ο ΠΡΟΕΔΡΟΣ - ΓΕΝΙΚΟΣ ΔΙΕΥΘΥΝΤΗΣ 
ΤΟΥ ΠΕ.Σ.Υ. ΑΝΑΤΟΛΙΚΗΣ ΜΑΚΕΔΟΝΙΑΣ ΘΡΑΚΗΣ 

Έχοντας υπόψη: 

1. Την αριθ. Υ4α/8801 Π.Π./17.10.2001 απόφαση του 


Υπουργού Υγείας - Πρόνοιας για την έναρξη λειτουργία 
της Κεντρικής Υπηρεσίας του Πε.Σ.Υ. Ανατ. Μακεδονίας - 
Θράκης. 

2. Τις διατάξεις του Ν. 2889/01 άρθρο 1 παρ. 7 περί με¬ 
ταβίβασης αρμοδιοτήτων του, μέρος ή σύνολο αυτών 
στον Διοικητή ή στο Συμβούλιο Διοίκησης του Νοσοκο¬ 
μείου 

3. Την αριθ. 5/3ης/8.11.01 απόφαση του Διοικητικού 
Συμβουλίου του Πε.Σ.Υ. Ανατολικής Μακεδονίας - Θρά¬ 
κης. 

4. Τις διατάξεις του Π.Δ. 394/1996. 

5. Τις διατάξεις του Ν. 2362/1995. 

6. Τις διατάξεις του Ν. 2286/1995. 

7. Τις διατάξεις του Π.Δ. 715/1979 

8. Τις διατάξεις του Ν.1418/1984 

9. Τις διατάξεις του Ν. 2229/1994 

10. Τις διατάξεις του Π.Δ. 470/1983 

11. Τις διατάξεις του Π.Δ. 102/1987 

12. Τις διατάξεις του Ν. 2519/1997 

13. Τις διατάξεις του Π.Δ. 186/1996 

14. Τις διατάξεις του Π.Δ. 609/1985 

15. Τις διατάξεις του Π.Δ. 23/1993 

16. Τις διατάξεις του Π.Δ. 218/1999 

17. Τις διατάξεις του Π.Δ. 103/1997, αποφασίζει: 

Να μεταβιβαστούν στα Συμβούλια Διοίκησης και στο Δι¬ 
οικητή οι παρακάτω αρμοδιότητες οι οποίες αυτοδικαίως 
με τη ψήφιση του Ν. 2889/01 έχουν περιέλθει στην αρμο¬ 
διότητα του Δ.Σ. του Πε.Σ.Υ. Ανατ. Μακεδονίας - Θράκης 

Α. Στα Συμβούλια Διοίκησης μεταβιβάζονται οι αρμο¬ 
διότητες για τα παρακάτω θέματα: 

1. Εγκριση προκήρυξης διαγωνισμού παντός είδους και 
ανεξαρτήτως του ύψους δαπάνης μετά την έγκριση του 
προγράμματος προμηθειών των αποκεντρωμένων μονά¬ 
δων από το Δ.Σ. του Πε.Σ.Υ., για το έτος 2002. 

2. Κατακύρωση αποτελεσμάτων διαγωνισμού που 
έχουν προκηρυχθεί από το Συμβούλιο Διοίκησης, έτους 
2002 . 

3. Περαίωση και κατακύρωση των διαγωνισμών που βρί¬ 
σκονται σε εξέλιξη, τηρήθηκαν οι νόμιμες διαδικασίες και 
δεν συμπεριλαμβάνονται στις διατάξεις του άρθρου 5του 
Ν. 2889/01. 

4. Έγκριση προμηθειών δαπανών από 1.500.000 - 
4.000.000 δρχ. 

Β. Στο Διοικητή του Νοσοκομείου μεταβιβάζονται οι αρ¬ 
μοδιότητες για τα παρακάτω θέματα : 

1. Έγκριση παράτασης συμβάσεων εφόσον συντρέ¬ 
χουν οι νόμιμες προϋποθέσεις. 

2. Επιβολή κυρώσεων σε χορηγητές μη ανταποκρινόμε- 
νους στις συμβατικές τους υποχρεώσεις. 

3. Έγκριση προμήθειας δαπανών ύψους μέχρι 1.500.000 
δρχ. 

4. Προέγκριση προμηθειών δαπανών ύψους 1.500.000 - 
4.000.000 δρχ. 

5. Έγκριση δαπανών προμήθειας και τοποθέτησης υλι¬ 
κών των οποίων η διαδικασία διαγωνισμού κατέστη αιτιο¬ 
λογημένα άγονος. 

6. Υπογραφή συμβάσεων, έτους 2002. 

7. Συγκρότηση επιτροπών για τη διενέργεια διαγωνι¬ 
σμών και ομάδων εργασίας. Ένα μέλος της θα ορίζεται 
από το Πε.Σ.Υ. Ανατ. Μακεδονίας - Θράκης. 

8. Έγκριση αμοιβών για εξετάσεις ασθενών εκτός Νο¬ 
σοκομείου. 

9. Μετά από έγκριση του Πε.Σ.Υ. Ανατ. Μακεδονίας - 

Θράκης, η δυνατότητα υπογραφής σύμβασης ενοικίασης 
ακινήτου ή υπηρεσιών προκειμένου να υλοποιηθούν προ¬ 
γράμματα Ε.Ε. ή άλλων ενταγμένων σε Εθνικό σχεδία¬ 
σμά. 

Οι μεταβιβαζόμενες ανωτέρω αρμοδιότητες αφορούν 
την προμήθεια όλων των ειδών και παροχής υπηρεσιών 
έτους 2002 που δεν εμπίπτουν στις διατάξεις του άρθρου 
5 παρ.4 Β εδάφ.Ζ και 7αεδάφ. Ιετου Ν. 2889/01 και μόνο 
για τις κατηγορίες υλικών και όρια δαπάνης των διαγωνι¬ 
σμών αυτών και μόνον. 

Γ. Στο Συμβούλιο Διοίκησης μεταβιβάζονται οι αρμο¬ 
διότητες για τα παρακάτω θέματα: 

1. Σύνταξη και προέγκριση μελέτης τευχών δημοπρά- 
τησης (η έγκριση της μελέτης θα δίνεται από το Δ.Σ. του 
Πε.Σ.Υ. Ανατ. Μακεδονίας - Θράκης) και διενέργειας δια¬ 
γωνισμού μετά από έγκριση του Δ.Σ. του Πε.Σ.Υ. Ανατ. 
Μακεδονίας - Θράκης για την αναγκαιότητα του έργου, 
έτους 2002 

2. Περαίωση και κατακύρωση των διαγωνισμών που βρί¬ 
σκονται σε εξέλιξη, τηρήθηκαν οι νόμιμες διαδικασίες και 
δεν συμπεριλαμβάνονται στις διατάξεις του άρθρου 5 του 
Ν. 2889/01. 

Δ. Στο Διοικητή του Νοσοκομείου μεταβιβάζονται οι πα¬ 
ρακάτω αρμοδιότητες και για τα εξής θέματα: 

1. Έγκριση εντολών πληρωμής κατά την εξέλιξη του έρ¬ 
γου, έτους 2002. 

2. Έγκριση ανακεφαλαιωτικών πινάκων, έτους 2002 

3. Έγκριση χρονοδιαγράμματος, έτους 2002. 

4. Τροποποιήσεις χρονοδιαγράμματος, έτους 2002. 


5. Επιβολή ποινών, ρητρών σε αναδόχους μη ανταπο- 
κρινόμενους στις συμβατικές τους υποχρεώσεις. 

6. Συγκρότηση διαφόρων επιτροπών που έχουν σχέση 
με τη διενέργεια διαγωνισμού και εξέλιξης αυτού για την 
εκτέλεση και παραλαβή του έργου. Ένα μέλος της επι¬ 
τροπής θα ορίζεται από το Πε.Σ.Υ. Ανατ. Μακεδονίας - 
Θράκης. 

7. Υπογραφή σύμβασης εκτέλεσης έργου, έτους 2002 

8. Διοικητική παραλαβή του έργου, έτους 2002. 

Σε κάθε στάδιο του έργου η διοίκηση του Νοσοκομείου 
θα κοινοποιεί τις αποφάσεις της στο Πε.Σ.Υ. Ανατ. Μακε¬ 
δονίας - Θράκης. 

Ε. Οι μεταβιβαζόμενες ανωτέρω αρμοδιότητες αφο¬ 
ρούν την έγκριση και εκτέλεση έργων επέκτασης, διαρ¬ 
ρύθμισης, επισκευών, βελτίωσης και αναβάθμισης της 
κτιριακής υποδομής και των χώρων του Νοσοκομείου, 
που δεν εμπίπτουν στις διατάξεις του άρθρου 5 παρ. 4β, 
εδάφ. στ και 7α εδάφ. Ιε του Ν. 2889/01 και για τις κατη¬ 
γορίες έργων και ορίων δαπάνης των διαγωνισμών αυτών 
και μόνον. 

Στ. Οι διατάξεις του αρ. 4 παρ. 2 του Ν. 2955/2001 υλο¬ 
ποιούνται με τη συνεργασία των υπηρεσιών των Αποκε¬ 
ντρωμένων Μονάδων δια αποφάσεων του Δ.Σ. του 
Πε.Σ.Υ. 

Ζ. 1. Από την έκδοση της παρούσας απόφασης δεν προ- 
καλείται δαπάνη. 

2. Η κανονιστική απόφαση του Δ.Σ. σύμφωνα με τις δια¬ 
τάξεις του Ν.2690/99 να δημοσιευθεί στο Φ.Ε.Κ. 

Ο Πρόεδρος-Γενικός Διευθυντής 
ΕΥΣΤΡΑΤΙΟΣ ΧΑΣΑΠΗΣ 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 




